Athenaeum Könyvkiadó a fost înființată dintr-o librărie deschisă de Gustav Emich la Pesta la 1 decembrie 1841. La fel ca majoritatea librăriilor din epocă, a funcționat și ca bibliotecă și a făcut, de asemenea, comerț cu obiecte de artă. Spre deosebire de concurenții săi, Emich a intrat în editarea de carte (care era realizată în acea perioadă exclusiv de tipografii) și la un an după deschiderea afacerii a început să-și publice propriile cărți. Numărul publicațiilor lor a crescut constant, iar, de exemplu, în perioada Revoluției Maghiare a publicat 32 de lucrări. În 1850 editura și-a cumpărat propria tipografie, astfel încât Emich a devenit prima persoană din Ungaria care se ocupa cu tipărirea, publicarea și vânzarea de cărți.